               16.4.2019

               RO

               Jurnalul Oficial al Uniunii Europene

               L 105/68

      Aviz cititorilor — L 102
      Aviz cititorilor — L 102 (a se vedea pagina 68)

                  L 102 nu va fi publicat.


title: Decizia (UE) 2017/2211 a Consiliului din 25 septembrie 2017 privind semnarea, în numele Uniunii, a Acordului de cooperare științifică și tehnologică dintre Uniunea Europeană și Regatul Hașemit al Iordaniei de stabilire a clauzelor și condițiilor privind participarea Regatului Hașemit al Iordaniei la Parteneriatul în domeniul cercetării și inovării în zona mediteraneeană (PRIMA)

text:
               1.12.2017

               RO

               Jurnalul Oficial al Uniunii Europene

               L 316/13

         DECIZIA (UE) 2017/2211 A CONSILIULUI
   din 25 septembrie 2017
   privind semnarea, în numele Uniunii, a Acordului de cooperare științifică și tehnologică dintre Uniunea Europeană și Regatul Hașemit al Iordaniei de stabilire a clauzelor și condițiilor privind participarea Regatului Hașemit al Iordaniei la Parteneriatul în domeniul cercetării și inovării în zona mediteraneeană (PRIMA)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 186 coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Decizia (UE) 2017/1324 a Parlamentului European și a Consiliului (1) prevede participarea Uniunii la Parteneriatul în domeniul cercetării și inovării în zona mediteraneeană (denumit în continuare „PRIMA”) derulat în comun de mai multe state membre.

               (2)

               PRIMA vizează punerea în aplicare a unui program comun pentru dezvoltarea capacităților de cercetare și inovare și dezvoltarea de cunoștințe și găsirea de soluții inovatoare comune pentru sistemele agroalimentare, pentru a le face durabile, și pentru alimentarea integrată cu apă și gospodărirea integrată a apelor în regiunea mediteraneană, pentru a face sistemele, alimentarea și gospodărirea respective mai rezistente la schimbările climatice, mai eficiente, mai rentabile și mai sustenabile din punct de vedere social și al mediului, contribuind totodată la soluționarea în amonte a problemelor legate de deficitul de apă, de securitatea alimentară, de alimentație, de sănătate, de starea de bine și de migrație.

               (3)

               PRIMA va fi derulat în comun de mai multe state membre și țări terțe (denumite în continuare „statele participante”) cu un nivel ridicat de angajament față de integrarea științifică, administrativă și financiară și cu aplicarea acelorași clauze și condiții.

               (4)

               Regatul Hașemit al Iordaniei (denumit în continuare „Iordania”) și-a exprimat dorința de a se alătura PRIMA în calitate de stat participant și pe picior de egalitate cu statele membre și cu țările terțe asociate la programul Orizont 2020 – Programul-cadru pentru cercetare și inovare (2014-2020) care participă la PRIMA.

               (5)

               În conformitate cu articolul 1 alineatul (2) din Decizia (UE) 2017/1324, Iordania urmează să devină un stat participant la PRIMA sub rezerva încheierii unui acord internațional de cooperare științifică și tehnologică cu Uniunea, care să stabilească clauzele și condițiile privind participarea Iordaniei la PRIMA.

               (6)

               La 30 mai 2017, Consiliul a autorizat Comisia să deschidă negocieri, în numele Uniunii, cu Iordania în ceea ce privește un acord de cooperare științifică și tehnologică dintre Uniunea Europeană și Regatul Hașemit al Iordaniei de stabilire a clauzelor și condițiilor privind participarea Regatului Hașemit al Iordaniei la Parteneriatul în domeniul cercetării și inovării în zona mediteraneeană (PRIMA) (denumit în continuarea „acordul”), sub rezerva adoptării Deciziei (UE) 2017/1324. Negocierile s-au încheiat cu succes prin parafarea acordului.

               (7)

               Acordul ar trebui să fie semnat,

         ADOPTĂ PREZENTA DECIZIE:
   Articolul 1
   Se autorizează semnarea, în numele Uniunii, a Acordului de cooperare științifică și tehnologică dintre Uniunea Europeană și Regatul Hașemit al Iordaniei de stabilire a clauzelor și condițiilor privind participarea Regatului Hașemit al Iordaniei la Parteneriatul în domeniul cercetării și inovării în zona mediteraneană (PRIMA), sub rezerva încheierii acordului menționat (2).
   Articolul 2
   Președintele Consiliului este autorizat să desemneze persoana împuternicită (persoanele împuternicite) să semneze acordul în numele Uniunii.
   Articolul 3
   Prezenta decizie intră în vigoare la data adoptării.

      Adoptată la Bruxelles, 25 septembrie 2017.

            Pentru Consiliu

            Președintele

         M. MAASIKAS

      (1)  Decizia (UE) 2017/1324 a Parlamentului European și a Consiliului din 4 iulie 2017 privind participarea Uniunii la Parteneriatul în domeniul cercetării și inovării în zona mediteraneeană (PRIMA) derulat în comun de mai multe state membre (JO L 185, 18.7.2017, p. 1).

      (2)  Textul acordului se va publica împreună cu decizia de încheiere.


title: Decizia (UE) 2018/15 a Consiliului din 18 decembrie 2017 privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a anexei XXI (Statistică) la Acordul privind SEE

text:
                  9.1.2018

                  RO

                  Jurnalul Oficial al Uniunii Europene

                  L 4/13

            DECIZIA (UE) 2018/15 A CONSILIULUI
      din 18 decembrie 2017
      privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a anexei XXI (Statistică) la Acordul privind SEE
      CONSILIUL UNIUNII EUROPENE,
      având în vedere Tratatul privind funcționarea Uniunii Europene, în special articolul 338 alineatul (1) coroborat cu articolul 218 alineatul (9),
      având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
      având în vedere propunerea Comisiei Europene,
      întrucât:

                  (1)

                  Acordul privind Spațiul Economic European (2) (denumit în continuare „Acordul privind SEE”) a intrat în vigoare la 1 ianuarie 1994.

                  (2)

                  În temeiul articolului 98 din Acordul privind SEE, Comitetul mixt al SEE poate decide să modifice, printre altele, anexa XXI (Statistică) la Acordul privind SEE.

                  (3)

                  Regulamentul (UE) 2016/792 al Parlamentului European și al Consiliului (3) trebuie încorporat în Acordul privind SEE.

                  (4)

                  Prin urmare, anexa XXI (Statistică) la Acordul privind SEE ar trebui modificată în consecință.

                  (5)

                  Prin urmare, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

            ADOPTĂ PREZENTA DECIZIE:
      Articolul 1
      Poziția care urmează să fie adoptată, în numele Uniunii, în cadrul Comitetului mixt al SEE referitor la propunerea de modificare a anexei XXI (Statistică) la Acordul privind SEE se bazează pe proiectul de decizie a Comitetului mixt al SEE atașat la prezenta decizie.
      Articolul 2
      Prezenta decizie intră în vigoare la data adoptării.

         Adoptată la Bruxelles, 18 decembrie 2017.

               Pentru Consiliu

               Președintele

            K. SIMSON

         (1)  JO L 305, 30.11.1994, p. 6.

         (2)  JO L 1, 3.1.1994, p. 3.

         (3)  Regulamentul (UE) 2016/792 al Parlamentului European și al Consiliului din 11 mai 2016 privind indicii armonizați ai prețurilor de consum și indicele prețului locuințelor, și de abrogare a Regulamentului (CE) nr. 2494/95 al Consiliului (JO L 135, 24.5.2016, p. 11).

         PROIECT
         DECIZIA NR. …/2017 A COMITETULUI MIXT AL SEE
         din …
         de modificare a anexei XXI (Statistică) la Acordul privind SEE
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:

                     (1)

                     Regulamentul (UE) 2016/792 al Parlamentului European și al Consiliului din 11 mai 2016 privind indicii armonizați ai prețurilor de consum și indicele prețului locuințelor, și de abrogare a Regulamentului (CE) nr. 2494/95 al Consiliului (1) trebuie încorporat în Acordul privind SEE.

                     (1)

                     Regulamentul (UE) 2016/792 abrogă Regulamentul (CE) nr. 2494/95 al Consiliului (2), care este încorporat în Acordul privind SEE și care, prin urmare, trebuie abrogat în conformitate cu Acordul privind SEE.

                     (1)

                     Prin urmare, anexa XXI la Acordul privind SEE ar trebui să fie modificată în consecință,

               ADOPTĂ PREZENTA DECIZIE:
         Articolul 1
         Textul de la punctul 19a [Regulamentul (CE) nr. 2494/95 al Consiliului] din anexa XXI la Acordul privind SEE se înlocuiește cu următorul text:

            „32016 R 0792: Regulamentul (UE) 2016/792 al Parlamentului European și al Consiliului din 11 mai 2016 privind indicii armonizați ai prețurilor de consum și indicele prețului locuințelor, și de abrogare a Regulamentului (CE) nr. 2494/95 al Consiliului (JO L 135, 24.5.2016, p. 11).
            În sensul prezentului acord, dispozițiile regulamentului se citesc cu următoarea adaptare:
            Prezentul regulament nu se aplică Liechtensteinului.”

         Articolul 2
         Textele Regulamentului (UE) 2016/792 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         Articolul 3
         Prezenta decizie intră în vigoare la […], cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
         Articolul 4
         Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

            Adoptată la Bruxelles,

                  Pentru Comitetul mixt al SEE

                  Președintele

                  Secretarii Comitetului mixt al SEE

            (1)  JO L 135, 24.5.2016, p. 11.

            (2)  JO L 257, 27.10.1995, p. 1.

            (*1)  [Nu au fost semnalate obligații constituționale.] [Au fost semnalate obligații constituționale.]


title: Decizia (UE) 2018/270 a Consiliului din 15 februarie 2018 de modificare a Deciziei 1999/70/CE privind auditorii externi ai băncilor centrale naționale în ceea ce privește auditorii externi ai Central Bank of Cyprus

text:
               23.2.2018

               RO

               Jurnalul Oficial al Uniunii Europene

               L 51/14

         DECIZIA (UE) 2018/270 A CONSILIULUI
   din 15 februarie 2018
   de modificare a Deciziei 1999/70/CE privind auditorii externi ai băncilor centrale naționale în ceea ce privește auditorii externi ai Central Bank of Cyprus
   CONSILIUL UNIUNII EUROPENE,
   având în vedere Protocolul nr. 4 privind Statutul Sistemului European al Băncilor Centrale și al Băncii Centrale Europene, anexat la Tratatul privind Uniunea Europeană și la Tratatul privind funcționarea Uniunii Europene, în special articolul 27.1,
   având în vedere Recomandarea Băncii Centrale Europene din 19 decembrie 2017 către Consiliul Uniunii Europene cu privire la auditorii externi ai Central Bank of Cyprus (BCE/2017/43) (1),
   întrucât:

               (1)

               Auditul conturilor Băncii Centrale Europene (BCE) și ale băncilor centrale naționale ale statelor membre a căror monedă este euro este efectuat de auditori externi independenți recomandați de Consiliul guvernatorilor BCE și aprobați de Consiliul Uniunii Europene.

               (2)

               Mandatul actualilor auditori externi ai Central Bank of Cyprus, KPMG Limited, se încheie după auditarea aferentă exercițiului financiar 2017. Prin urmare, este necesară desemnarea unor auditori externi pentru Central Bank of Cyprus pentru cu exercițiile financiare 2018-2022.

               (3)

               Central Bank of Cyprus a selecționat PricewaterhouseCoopers Limited în calitate de auditori externi pentru exercițiile financiare 2018-2022.

               (4)

               Consiliul guvernatorilor BCE a recomandat ca PricewaterhouseCoopers Limited să fie numiți în calitate de auditori externi ai Central Bank of Cyprus pentru exercițiile financiare 2018-2022.

               (5)

               În urma recomandării Consiliului guvernatorilor BCE, Decizia 1999/70/CE a Consiliului (2) ar trebui să fie modificată în consecință,

         ADOPTĂ PREZENTA DECIZIE:
   Articolul 1
   La articolul 1 din Decizia 1999/70/CE, alineatul (14) se înlocuiește cu următorul text:

      „(14)   Se aprobă desemnarea PricewaterhouseCoopers Limited în calitate de auditori externi ai Central Bank of Cyprus pentru exercițiile financiare 2018-2022.”

   Articolul 2
   Prezenta decizie produce efecte de la data notificării.
   Articolul 3
   Prezenta decizie se adresează Băncii Centrale Europene.

      Adoptată la Bruxelles, 15 februarie 2018.

            Pentru Consiliu

            Președintele

         K. VALCHEV

      (1)  JO C 2, 5.1.2018, p. 1.

      (2)  Decizia 1999/70/CE a Consiliului din 25 ianuarie 1999 privind auditorii externi ai băncilor centrale naționale (JO L 22, 29.1.1999, p. 69).


title: Decizia (UE) 2018/271 a Consiliului din 15 februarie 2018 de numire a unui membru, propus de Republica Italiană, în cadrul Comitetului Regiunilor

text:
               23.2.2018

               RO

               Jurnalul Oficial al Uniunii Europene

               L 51/16

         DECIZIA (UE) 2018/271 A CONSILIULUI
   din 15 februarie 2018
   de numire a unui membru, propus de Republica Italiană, în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului italian,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului domnului Rosario CROCETTA,

         ADOPTĂ PREZENTA DECIZIE:
   Articolul 1
   Este numit în calitatea de membru în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               —

               domnul Gaetano ARMAO, Vicepresidente ed Assessore all'Economia della Regione Siciliana.

         Articolul 2
   Prezenta decizie intră în vigoare la data adoptării.

      Adoptată la Bruxelles, 15 februarie 2018.

            Pentru Consiliu

            Președintele

         K. VALCHEV

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).


title: Decizia (PESC) 2018/280 a Consiliului din 23 februarie 2018 de modificare a Deciziei 2012/642/PESC privind măsuri restrictive împotriva Belarus

text:
               24.2.2018

               RO

               Jurnalul Oficial al Uniunii Europene

               L 54/16

         DECIZIA (PESC) 2018/280 A CONSILIULUI
   din 23 februarie 2018
   de modificare a Deciziei 2012/642/PESC privind măsuri restrictive împotriva Belarus
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 15 octombrie 2012, Consiliul a adoptat Decizia 2012/642/PESC (1).

               (2)

               Pe baza unei reexaminări a deciziei menționate, măsurile restrictive împotriva Belarus ar trebui prelungite până la 28 februarie 2019.

               (3)

               În plus, Consiliul a convenit că exportul de anumite tipuri de puști de tir sportiv de calibru mic, pistoale de tir sportiv de calibru mic și muniții de calibru mic, exclusiv pentru utilizări în cadrul evenimentelor sportive și al antrenamentelor sportive, sau de asistență tehnică sau de servicii de brokeraj, de finanțare sau de asistență financiară referitoare la acestea, poate fi autorizat de statele membre, subliniind că aceasta se va face în număr limitat și nu va aduce atingere dispozițiilor aplicabile referitoare la acordarea licențelor.

               (4)

               Prin urmare, Decizia 2012/642/PESC ar trebui modificată în consecință,

               (5)

               Pentru a asigura eficacitatea măsurilor prevăzute în prezenta decizie, aceasta ar trebui să intre în vigoare imediat,

         ADOPTĂ PREZENTA DECIZIE:
   Articolul 1
   Decizia 2012/642/PESC se modifică după cum urmează:

               1.

               La articolul 2 se adaugă următoarele alineate:
               „(4)   Prin derogare de la dispozițiile articolului 1, statele membre pot autoriza vânzarea, furnizarea, transferul sau exportul de puști de tir sportiv de calibru mic, pistoale de tir sportiv de calibru mic și muniții de calibru mic, care sunt destinate exclusiv utilizării în cadrul evenimentelor sportive și al antrenamentelor sportive, sau de asistență tehnică sau de servicii de brokeraj, de finanțare sau de asistență financiară referitoare la acestea.
               Uniunea ia măsurile necesare pentru stabilirea articolelor relevante care intră sub incidența prezentului alineat.
               (5)   Statul membru în cauză informează celelalte state membre și Comisia cu privire la intenția sa de a acorda o autorizație în temeiul alineatului (4) cu cel puțin zece zile înainte de autorizare, precum și cu privire la tipul și cantitatea de echipament în cauză și scopul pentru care este destinat, sau caracterul asistenței sau al serviciilor referitoare la acesta.”

               2.

               Articolul 8 se înlocuiește cu următorul text:
               „Articolul 8
               (1)   Prezenta decizie se aplică până la 28 februarie 2019.
               (2)   Prezenta decizie este reexaminată permanent și este reînnoită sau modificată, după caz, în situația în care Consiliul apreciază că obiectivele acesteia nu au fost atinse.”

         Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 23 februarie 2018.

            Pentru Consiliu

            Președintele

         E. ZAHARIEVA

      (1)  Decizia 2012/642/PESC a Consiliului din 15 octombrie 2012 privind măsuri restrictive împotriva Belarus (JO L 285, 17.10.2012, p. 1).


title: Decizia (PESC) 2018/283 a Consiliului din 26 februarie 2018 de modificare a Deciziei (PESC) 2016/1693 privind măsuri restrictive împotriva ISIL (Da'esh) și Al-Qaida și a persoanelor, grupurilor, întreprinderilor și entităților asociate cu acestea

text:
               26.2.2018

               RO

               Jurnalul Oficial al Uniunii Europene

               LI 54/6

         DECIZIA (PESC) 2018/283 A CONSILIULUI
   din 26 februarie 2018
   de modificare a Deciziei (PESC) 2016/1693 privind măsuri restrictive împotriva ISIL (Da'esh) și Al-Qaida și a persoanelor, grupurilor, întreprinderilor și entităților asociate cu acestea
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere Decizia (PESC) 2016/1693 a Consiliului din 20 septembrie 2016 privind măsuri restrictive împotriva ISIL (Da'esh) și Al-Qaida și a persoanelor, grupurilor, întreprinderilor și entităților asociate cu acestea și de abrogare a Poziției comune 2002/402/PESC (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 20 septembrie 2016, Consiliul a adoptat Decizia (PESC) 2016/1693.

               (2)

               Având în vedere că ISIL (Da'esh) și Al-Qaida, precum și persoanele, grupurile, întreprinderile și entitățile asociate cu acestea reprezintă în continuare o amenințare, ar trebui adăugată o persoană pe lista persoanelor, grupurilor, întreprinderilor și entităților din anexa la Decizia (PESC) 2016/1693.

               (3)

               Decizia (PESC) 2016/1693 ar trebui modificată în consecință,

         ADOPTĂ PREZENTA DECIZIE:
   Articolul 1
   Anexa la Decizia (PESC) 2016/1693 se modifică în conformitate cu anexa la prezenta decizie.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 26 februarie 2018.

            Pentru Consiliu

            Președintele

         F. MOGHERINI

      (1)  JO L 255, 21.9.2016, p. 25.

      ANEXĂ
      Următorul text se adaugă în anexa la Decizia (PESC) 2016/1693:

         „A.   Persoane

                     1.

                     Fabien CLAIN (alias Omar); data nașterii: 30 ianuarie 1978; locul nașterii: Toulouse (Franța); cetățenia: franceză; pașaport numărul 06AP104665 emis la 16.1.2006 (expirat); carte de identitate națională numărul 150161100206 eliberată la 8.1.2015 (valabilă până la 7.1.2030).”


title: Decizia (PESC) 2018/293 a Consiliului din 26 februarie 2018 de modificare a Deciziei (PESC) 2016/849 privind măsuri restrictive împotriva Republicii Populare Democrate Coreene

text:
               27.2.2018

               RO

               Jurnalul Oficial al Uniunii Europene

               L 55/50

         DECIZIA (PESC) 2018/293 A CONSILIULUI
   din 26 februarie 2018
   de modificare a Deciziei (PESC) 2016/849 privind măsuri restrictive împotriva Republicii Populare Democrate Coreene
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere Decizia (PESC) 2016/849 a Consiliului din 27 mai 2016 privind măsuri restrictive împotriva Republicii Populare Democrate Coreene și de abrogare a Deciziei 2013/183/PESC (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 27 mai 2016, Consiliul a adoptat Decizia (PESC) 2016/849.

               (2)

               La 22 decembrie 2017, Consiliul de Securitate al Organizației Națiunilor Unite (CSONU) a adoptat Rezoluția 2397 (2017), prin care și-a exprimat profunda îngrijorare cu privire la lansarea de rachete balistice de către Republica Populară Democrată Coreeană (RPDC) la 28 noiembrie 2017 cu încălcarea rezoluțiilor actuale ale CSONU și la pericolul pe care îl reprezintă pentru menținerea păcii și a stabilității, în regiune și dincolo de aceasta, și a stabilit că există în continuare o amenințare clară la adresa păcii și a securității internaționale.

               (3)

               CSONU a recunoscut că veniturile provenite din comerțul RPDC cu mărfuri sectoriale, precum și venitul generat de lucrătorii RPDC în străinătate, printre altele, contribuie la programele RPDC care vizează armele nucleare și rachetele balistice și și-a exprimat profunda îngrijorare cu privire la faptul că respectivele programe deturnează resursele de strictă necesitate de la populația RPDC cu costuri enorme.

               (4)

               CSONU a decis să sporească măsurile restrictive existente într-o serie de sectoare, inclusiv în ceea ce privește furnizarea către RPDC a țițeiului și a tuturor produselor petroliere rafinate, și a introdus noi interdicții într-o serie de sectoare, inclusiv în ceea ce privește furnizarea de către RPDC de produse alimentare și agricole, utilaje, echipamente electrice, pământ și piatră și lemn, precum și interdicții privind furnizarea către RPDC a tuturor utilajelor industriale, vehiculelor de transport, precum și a fierului, oțelului și a altor metale.

               (5)

               CSONU a stipulat de asemenea competențe de a confisca, inspecta și îngheța orice navă considerată a fi implicată în încălcarea rezoluțiilor CSONU existente și de a solicita repatrierea tuturor lucrătorilor din RPDC aflați în străinătate, cu respectarea dreptului intern și internațional aplicabil.

               (6)

               Rubricile referitoare la trei persoane și o entitate care au fost desemnate de CSONU și incluse în anexa I la Decizia (PESC) 2016/849 ar trebui eliminate de pe lista privind persoanele și entitățile desemnate autonom de Consiliu prevăzută în anexa II la decizia menționată.

               (7)

               Se impun acțiuni suplimentare din partea Uniunii în vederea punerii în aplicare a anumitor măsuri din prezenta decizie.

               (8)

               Prin urmare, Decizia (PESC) 2016/849 ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia (PESC) 2016/849 se modifică după cum urmează:

               1.

               La articolul 9, alineatele (2) și (3) se înlocuiesc cu următorul text:
               „(2)   Se interzice furnizarea, vânzarea sau transferul, în mod direct sau indirect, a tuturor produselor petroliere rafinate către RPDC de către resortisanți ai statelor membre, prin tranzitarea sau de pe teritoriile statelor membre, sau utilizând nave sau aeronave aflate sub pavilionul statelor membre, conducte, linii feroviare sau vehicule ale statelor membre, indiferent dacă respectivele produse petroliere rafinate provin sau nu de pe teritoriile statelor membre respective.
               (3)   Prin derogare de la interdicția de la alineatul (2), în cazul în care volumul de produse petroliere rafinate, inclusiv motorină și kerosen, furnizate, vândute sau transferate către RPDC nu depășește 500 000 de barili în perioada de 12 luni care începe la 1 ianuarie 2018 și pe perioade ulterioare de 12 luni, autoritatea competentă a unui stat membru poate autoriza, de la caz la caz, furnizarea, vânzarea sau transferul către RPDC a produselor petroliere rafinate în cazul în care autoritatea competentă a stabilit că furnizarea, vânzarea sau transferul sunt exclusiv în scopuri umanitare și cu condiția ca:

                           (a)

                           statul membru să notifice Comitetului de sancțiuni la fiecare 30 de zile volumul unei astfel de furnizări, vânzări sau transfer de produse petroliere rafinate către RPDC, împreună cu informații privind toate părțile la tranzacție;

                           (b)

                           furnizarea, vânzarea sau transferul unor astfel de produse petroliere rafinate să nu implice persoane fizice sau entități care sunt asociate cu programul nuclear sau cu cel de rachete balistice al RPDC ori cu alte activități interzise prin RCSONU 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) sau 2397 (2017), inclusiv persoane fizice sau entități desemnate; și

                           (c)

                           furnizarea, vânzarea sau transferul de produse petroliere rafinate să nu aibă legătură cu generarea de venituri pentru programul nuclear sau cel de rachete balistice al RPDC ori alte activități interzise de RCSONU 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) sau 2397 (2017).”

               2.

               La articolul 9a, alineatul (1) se înlocuiește cu următorul text:
               „(1)   Se interzice achiziționarea din RPDC, de către resortisanți ai statelor membre sau utilizând nave sau aeronave aflate sub pavilionul statelor membre, de fructe de mare, indiferent dacă provin sau nu de pe teritoriul RPDC, precum și achiziția de drepturi de pescuit din RDPC.”

               3.

               Articolul 9b se înlocuiește cu următorul text:
               „Articolul 9b
               (1)   Se interzice furnizarea, vânzarea sau transferul, în mod direct sau indirect, de țiței către RPDC, de către resortisanți ai statelor membre sau utilizând nave sau aeronave aflate sub pavilionul statelor membre, conducte, linii feroviare sau vehicule ale statelor membre, indiferent dacă provin sau nu de pe teritoriul statelor membre.
               (2)   Prin derogare de la alineatul (1), interdicția de la alineatul (1) nu se aplică în cazul în care un stat membru stabilește că furnizarea, vânzarea sau transferul țițeiului către RPDC se face exclusiv în scopuri umanitare și Comitetul de sancțiuni a aprobat respectivul transport în prealabil, de la caz la caz, în conformitate cu punctul 4 din RCSONU 2397 (2017).
               (3)   Uniunea ia măsurile necesare în vederea stabilirii articolelor relevante care intră sub incidența prezentului articol.”

               4.

               Se introduc următoarele articole:
               „Articolul 9d
               (1)   Se interzice achiziționarea directă sau indirectă din RPDC, de către resortisanți ai statelor membre sau utilizând nave sau aeronave aflate sub pavilionul statelor membre, de produse alimentare și agricole, utilaje, echipamente electrice, pământ și piatră, inclusiv magnezit și magnezie, lemn, precum și nave, indiferent dacă provin sau nu de pe teritoriul RPDC.
               (2)   Interdicția de la alineatul (1) nu aduce atingere executării până la 21 ianuarie 2018 a contractelor încheiate înainte de 22 decembrie 2017. Detaliile oricărui transport se notifică Comitetului de sancțiuni până la 5 februarie 2018.
               (3)   Uniunea ia măsurile necesare în vederea stabilirii articolelor relevante care intră sub incidența alineatului (1).
               Articolul 9e
               (1)   Se interzice furnizarea, vânzarea sau transferul, în mod direct sau indirect, către RPDC, de către resortisanți ai statelor membre sau de pe teritoriul statelor membre sau utilizând nave sau aeronave aflate sub pavilionul statelor membre, conducte, linii feroviare sau vehicule ale statelor membre, de utilaje industriale, vehicule de transport, fier, oțel și alte metale, indiferent dacă provin sau nu de pe teritoriul lor.
               (2)   Prin derogare de la alineatul (1), interdicția de la alineatul (1) nu se aplică în cazul în care un stat membru stabilește că furnizarea de piese de schimb este necesară pentru a menține funcționarea în siguranță a aeronavelor de pasageri ale RPDC.
               (3)   Uniunea ia măsurile necesare în vederea stabilirii articolelor relevante care intră sub incidența prezentului articol.”

               5.

               Articolul 16 se modifică după cum urmează:

                           (a)

                           alineatul (4) se înlocuiește cu următorul text:
                           „(4)   Statele membre cooperează în conformitate cu legislația lor internă, în cazul inspecțiilor efectuate în temeiul alineatelor (1)-(3).
                           Statele membre cooperează cât mai prompt posibil și în mod adecvat cu un alt stat care deține informații care îl determină să suspecteze faptul că RPDC încearcă să furnizeze, să vândă, să transfere sau să achiziționeze în mod direct sau indirect mărfuri ilicite atunci când respectivul stat cere informații maritime și de transport suplimentare pentru a stabili, între altele, dacă articolul, marfa sau produsul în cauză provine din RPDC.”;

                           (b)

                           alineatul (6) se înlocuiește cu următorul text:
                           „(6)   Statele membre iau măsurile necesare pentru a confisca și înlătura, de exemplu distrugându-le, făcându-le inoperabile sau inutilizabile, stocându-le sau transferându-le într-un alt stat decât cel de origine ori de destinație în vederea înlăturării, articolele a căror furnizare, vânzare sau al căror transfer sau export este interzis prin RCSONU 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2371 (2017), 2375 (2017) sau 2397 (2017), care sunt identificate cu ocazia inspecțiilor, în conformitate cu obligațiile care le revin în temeiul dreptului internațional aplicabil.”

               6.

               Se introduce următorul articol:
               „Articolul 18b
               (1)   Statele membre confiscă, inspectează și indisponibilizează orice navă în porturile lor și pot confisca, inspecta și indisponibiliza orice navă care intră sub jurisdicția lor în apele lor teritoriale în cazul în care există motive întemeiate să se considere că nava a fost implicată în activități sau în transportul de articole interzise prin RCSONU 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) sau 2397 (2017).
               (2)   Dispozițiile pentru confiscarea și indisponibilizarea navelor de la alineatul (1) încetează să se aplice la șase luni de la data la care o astfel de navă a fost indisponibilizată în cazul în care Comitetul de sancțiuni decide, pentru fiecare caz și la cererea unui stat de pavilion, că s-au luat măsuri corespunzătoare pentru a împiedica nava să contribuie la viitoare încălcări ale RCSONU menționate la alineatul (1).
               (3)   Statele membre radiază orice navă în cazul în care există motive întemeiate să se considere că nava a fost implicată în activități sau în transportul de articole interzise prin RCSONU 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) sau 2397 (2017).
               (4)   Se interzice furnizarea de către resortisanți ai statelor membre sau de pe teritoriile statelor membre de servicii de clasificare pentru navele care figurează pe lista din anexa VI, cu excepția cazului în care Comitetul de sancțiuni și-a dat în prealabil aprobarea, pentru fiecare caz.
               (5)   Se interzice furnizarea de către resortisanți ai statelor membre sau de pe teritoriile statelor membre de servicii de asigurare sau reasigurare pentru navele care figurează pe lista din anexa VI.
               (6)   Alineatele (4) și (5) nu se aplică în cazul în care Comitetul de sancțiuni stabilește de la caz la caz că nava este implicată în activități exclusiv în scopuri de subzistență, care nu vor fi utilizate de către persoane fizice sau entități din RPDC pentru a genera venituri, ori exclusiv în scopuri umanitare.
               (7)   Anexa VI cuprinde navele menționate la alineatele (4) și (5) de la prezentul articol în cazul în care există motive întemeiate să se considere că nava a fost implicată în activități sau în transportul de articole interzise prin RCSONU 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) sau 2397 (2017).”

               7.

               Articolul 21 se înlocuiește cu următorul text:
               „Articolul 21
               Statele membre radiază orice navă care este deținută, controlată sau exploatată de către RPDC și nu înregistrează nicio navă care a fost radiată de un alt stat în temeiul punctului 24 din RCSONU 2321 (2016), punctului 8 din RCSONU 2375 (2017) sau punctului 12 din RCSONU 2397 (2017), cu excepția cazului în care Comitetul de sancțiuni aprobă acest lucru în prealabil, pentru fiecare caz.”

               8.

               La articolul 26a, se introduce următorul alineat:
               „(5)   Statele membre repatriază în RPDC toți resortisanții RPDC care obțin venituri în jurisdicția statului membru respectiv și toți atașații RPDC însărcinați cu supravegherea siguranței publice care monitorizează lucrătorii RPDC în străinătate imediat, dar nu mai târziu de 21 decembrie 2019, cu excepția cazului în care statul membru stabilește că un resortisant al RPDC este resortisant al unui stat membru sau resortisant al RPDC a cărui repatriere este interzisă, cu respectarea dreptului intern și internațional aplicabil, inclusiv dreptul internațional privind refugiații și dreptul internațional al drepturilor omului, precum și Acordul privind sediul Organizației Națiunilor Unite și Convenția privind privilegiile și imunitățile Organizației Națiunilor Unite.”

               9.

               Articolul 32 se înlocuiește cu următorul text:
               „Articolul 32
               Nu se dă curs niciunei cereri în legătură cu orice contract sau tranzacție a cărei executare a fost afectată, în mod direct sau indirect, integral sau parțial, de măsurile stabilite în temeiul RCSONU 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2375 (2017) sau 2397 (2017), inclusiv de măsurile luate de Uniune sau orice stat membru în conformitate cu deciziile relevante ale Consiliului de Securitate al ONU, măsuri necesare pentru punerea în aplicare a deciziilor respective sau în legătură cu aceasta, sau de măsurile care intră sub incidența prezentei decizii, inclusiv cererilor de despăgubire sau oricărei alte cereri de acest tip, cum ar fi cererile de compensare sau cele de chemare în garanție, în mod deosebit cererilor de prelungire sau de plată a unei obligațiuni, a unei garanții sau a unei indemnizații, în special a unei garanții financiare sau a unei indemnizații financiare, indiferent de formă, în cazul în care sunt formulate de:

                           (a)

                           persoanele sau entitățile desemnate prevăzute în listele din anexa I, II, III, IV, V sau VI;

                           (b)

                           orice altă persoană sau entitate din RPDC, inclusiv guvernul RPDC și organismele publice, societățile sau agențiile acestuia;

                           (c)

                           orice persoană sau entitate care acționează prin intermediul sau în numele persoanelor sau entităților menționate la litera (a) sau (b); sau

                           (d)

                           orice proprietar sau navlositor al unei nave care a fost confiscată sau indisponibilizată în temeiul alineatului (1) de la articolul 18b sau radiată în temeiul alineatului (3) de la articolul 18b sau introdusă pe lista din anexa VI.”

               10.

               Se introduce următorul articol:
               „Articolul 32a
               Măsurile impuse prin RCSONU 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) și 2397 (2017) nu se aplică dacă acestea aduc în vreun fel atingere activităților misiunilor diplomatice sau consulare în RPDC în temeiul Convențiilor de la Viena cu privire la relațiile diplomatice și la relațiile consulare.”

               11.

               La articolul 33, alineatele (1) și (2) se înlocuiesc cu următorul text:
               „(1)   Consiliul aplică modificările aduse anexelor I și IV pe baza hotărârilor luate de Consiliul de Securitate al ONU sau de Comitetul de sancțiuni.
               (2)   Consiliul, hotărând în unanimitate la propunerea statelor membre sau a Înaltului Reprezentant al Uniunii pentru afaceri externe și politica de securitate, stabilește listele prevăzute în anexele II, III, V și VI și adoptă modificările la acestea.”

               12.

               La articolul 34, alineatul (2) se înlocuiește cu următorul text:
               „(2)   În cazul în care decide să aplice unei persoane sau entități măsurile prevăzute la articolul 18b alineatul (4) sau (5), la articolul 23 alineatul (1) litera (b) sau (c) sau la articolul 27 alineatul (1) litera (b), (c) sau (d), Consiliul modifică anexa II, III, V sau VI în consecință.”

               13.

               Articolul 36a se înlocuiește cu următorul text:
               „Articolul 36a
               Prin derogare de la măsurile impuse prin RCSONU 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) sau 2397 (2017), cu condiția ca Comitetul de sancțiuni să fi stabilit că este necesară o scutire pentru a facilita activitatea organizațiilor internaționale și neguvernamentale care desfășoară activități de asistență și ajutor în RPDC în beneficiul populației civile din RPDC sau în orice alt scop conform cu obiectivele RCSONU menționate, autoritatea competentă a unui stat membru acordă autorizația necesară.”

               14.

               Anexa II se modifică în conformitate cu anexa I la prezenta decizie.

               15.

               Anexa IV se înlocuiește cu textul prevăzut în anexa II la prezenta decizie.

               16.

               Textul prevăzut în anexa III la prezenta decizie se adaugă ca anexa VI.

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 26 februarie 2018.

            Pentru Consiliu

            Președintele

         F. MOGHERINI

      (1)  JO L 141, 28.5.2016, p. 79.

      ANEXA I
      Rubricile referitoare la următoarele persoane și următoarea entitate sunt eliminate din lista prevăzută în anexa II la Decizia (PESC) 2016/849:

                  I.

                  Persoane și entități responsabile de programele RPDC din domeniul nuclear sau legate de rachete balistice sau de alte arme de distrugere în masă ori persoane sau entități acționând în numele acestora sau în conformitate cu instrucțiunile lor ori entități aflate în proprietatea lor sau controlate de acestea

                              A.

                              Persoane

                                          23.

                                          PAK Yong Sik

                                          31.

                                          KIM Jong Sik

                              B.

                              Entități

                                          5.

                                          Ministerul Forțelor Armate Populare

                  II.

                  Persoane și entități care furnizează servicii financiare care ar putea contribui la programele RPDC din domeniul nuclear sau legate de rachete balistice sau de alte arme de distrugere în masă

                              5.

                              CHOE Chun-Sik

      ANEXA II
      „
            ANEXA IV

               LISTA NAVELOR MENȚIONATE LA ARTICOLUL 18a ALINEATUL (6)

                        A.

                        Nave cărora li s-a retras pavilionul

                        B.

                        Nave direcționate către un port

                        C.

                        Nave radiate

                        D.

                        Nave care au accesul interzis în porturi

                                    1.

                                       Nume: PETREL 8
                                    Informații suplimentare
                                    Numărul OMI: 9562233. Numărul MMSI: 620233000

                                    2.

                                       Nume: HAO FAN 6
                                    Informații suplimentare
                                    Numărul OMI: 8628597. Numărul MMSI: 341985000

                                    3.

                                       Nume: TONG SAN 2
                                    Informații suplimentare
                                    Numărul OMI: 8937675. Numărul MMSI: 445539000

                                    4.

                                       Nume: JIE SHUN
                                    Informații suplimentare
                                    Numărul OMI: 8518780. Numărul MMSI: 514569000

                                    5.

                                       Nume: BILLIONS NO. 18
                                    Informații suplimentare
                                    Numărul OMI: 9191773

                                    6.

                                       Nume: UL JI BONG 6
                                    Informații suplimentare
                                    Numărul OMI: 9114555

                                    7.

                                       Nume: RUNG RA 2
                                    Informații suplimentare
                                    Numărul OMI: 9020534

                                    8.

                                       Nume: RYE SONG GANG 1
                                    Informații suplimentare
                                    Numărul OMI: 7389704

                        E.

                        Nave care fac obiectul înghețării activelor

                  ”

      ANEXA III

         „ANEXA VI

            LISTA NAVELOR MENȚIONATE LA ARTICOLUL 18b ALINEATUL (7)”


title: Decizia (PESC) 2018/297 a Consiliului din 20 februarie 2018 de numire a președintelui Comitetului militar al Uniunii Europene

text:
               28.2.2018

               RO

               Jurnalul Oficial al Uniunii Europene

               L 56/33

         DECIZIA (PESC) 2018/297 A CONSILIULUI
   din 20 februarie 2018
   de numire a președintelui Comitetului militar al Uniunii Europene
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 240,
   având în vedere Decizia 2001/79/PESC a Consiliului din 22 ianuarie 2001 privind înființarea Comitetului militar al Uniunii Europene (1),
   întrucât:

               (1)

               În conformitate cu articolul 3 alineatul (1) din Decizia 2001/79/PESC, președintele Comitetului militar al Uniunii Europene (denumit în continuare „Comitetul militar”) se numește de către Consiliu la recomandarea Comitetului militar întrunit la nivel de șefi de stat major. În conformitate cu articolul 3 alineatul (2) din decizia menționată, mandatul președintelui Comitetului militar este de trei ani, cu excepția cazului în care Consiliul decide altfel.

               (2)

               La 15 decembrie 2014, Consiliul l-a numit pe generalul Mikhail KOSTARAKOS în calitatea de președinte al Comitetului militar (denumit în continuare „CEUMC”) pentru o perioadă de trei ani începând din 6 noiembrie 2015 (2).

               (3)

               În cadrul reuniunii sale din 6-7 noiembrie 2017, Comitetul militar, întrunit la nivel de șefi de stat major, a recomandat numirea generalului Claudio GRAZIANO în calitate de președinte al Comitetului militar, cu titlu excepțional, pentru o perioadă de trei ani și jumătate.

               (4)

               Comitetul militar a recomandat ca mandatul generalului Claudio GRAZIANO să fie prelungit, cu titlu excepțional, pentru o perioadă mai lungă de trei ani pentru a muta înlocuirea CEUMC în mod permanent într-o perioadă mai adecvată a anului,

         ADOPTĂ PREZENTA DECIZIE:
   Articolul 1
   Generalul Claudio GRAZIANO este numit președinte al Comitetului militar al Uniunii Europene pentru o perioadă de trei ani și jumătate, începând din 6 noiembrie 2018.
   Articolul 2
   Prezenta decizie intră în vigoare la data adoptării.

      Adoptată la Bruxelles, 20 februarie 2018.

            Pentru Consiliu

            Președintele

         V. GORANOV

      (1)  JO L 27, 30.1.2001, p. 4.

      (2)  Decizia 2014/920/PESC a Consiliului din 15 decembrie 2014 de numire a președintelui Comitetului militar al Uniunii Europene (JO L 363, 18.12.2014, p. 149).